 لاهور (ويب ڊيسڪ) پاڪستاني مشهور اداڪار شمعون عباسي ڪورونا وائرس سبب پکڙجندڙ خوف ۽ افراتفري کي بنا جواز قرار ڏئي ڇڏيو. اداڪار شمعون عباسي فلم ’’عشرت: ميڊ ان چائنا‘‘ جي شوٽنگ لاءِ ٿائي لينڊ جي گادي واري شهر بينڪاڪ پهتو جتي هن ايئرپورٽ تي روانگي دوران هڪ وڊيو شيئر ڪئي، جنهن ۾ هن ڪورونا وائرس جي خوف کي بنا جواز قرار ڏيندي چيو آهي ته آئون هڃر ايئرپورٽ کان ٻاهر آيو آهيان ۽ هاڻي پنهنجو ماسڪ لاٿو اٿم. اداڪار چيو ته ڪورونا وائرس سبب سموري دنيا ۾ جيڪا افراتفري پکڙجي رهي آهي حقيقت ۾ اهڙو ڪجهه ناهي، ڇاڪاڻ ته آئون دبئي ايپورٽ تي به ويس ۽ اتي اڏامون گهٽ هيون، مسافر گهٽ هئا پر جيڪا صورتحال اسان کي ٻڌائي پئي وڃي حقيقت ۾ اهڙو ڪجهه ناهي، پر ان جي ابتڙ آهي ۽ هتي جا ماڻهو خوفزدا ناهن.